En middelsstor (23-30 millimeter), askegrått bestøvet gullbasse, bunnfargen er svart, men dette er vanligvis bare synlig i et par smale lengdestriper på pronotum, på scutellum og et par flekker på dekkvingene. Kroppen er tett dekket med matt bestøvning. På hodet har hannene to nokså lange, krumme, forgrenede horn som ligner mye på et hjortegevir. Pronotum er ovalt (avrundede bakhjørner) med to blanke, svarte lengdestriper. Dekkvingene har en krum, svart strek på "skuldrene". Beina, særlig forbeina, er lange. Beina er svarte.